വാഴക്കുലയുമായി വന്ന മിനിലോറി മറിഞ്ഞ് ഡ്രൈവര്ക്ക് പരിക്ക് അമ്ബലപ്പുഴ: വാഴക്കുല കയറ്റിവന്ന മിനിലോറി മറിഞ്ഞ് ഡ്രൈവര്ക്ക് പരിക്ക്. തമിഴ്നാട് സ്വദേശി കനകരാജിനാണ്43 പരിക്കേറ്റത്. ബുധനാഴ്ച രാവിലെ ആറിന് വണ്ടാനം എസ്.എന്.ഡി.പിക്ക് എതിര്വശത്തായിരുന്നു സംഭവം. മേട്ടുപ്പാളയത്തുനിന്ന് വാഴക്കുലയുമായി കൊല്ലത്തേക്ക് പോകുകയായിരുന്ന മിനിലോറിയാണ് അപകടത്തില്പെട്ടത്.സിമന്റ് മിക്സിങ് യന്ത്രം വഹിച്ച് കൊണ്ടുവന്ന വാഹനം ദേശിയപാത മുറിച്ചുകടക്കാന് ശ്രമിക്കുന്നതിനിടെ അപകടം ഒഴിവാക്കാന് വെട്ടിച്ച് മാറ്റുന്നതിനിടെയാണ് മറിഞ്ഞത്. ഡ്രൈവര് കനകരാജിനെ സിമന്റ് മിക്സിങ് യന്ത്രവുമായി വന്നവര് ആശുപത്രിയില് എത്തിച്ചു.വാഴക്കുല നീക്കം ചെയ്തതിനുശേഷമാണ് ലോറി ഉയര്ത്തിയത്. ഫയര് സ്റ്റേഷന് ഓഫിസര് പി.ബി. വേണുക്കുട്ടെന്റ നേതൃത്വത്തിലാണ് രക്ഷാപ്രവര്ത്തനം നടത്തിയത്.